Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 340

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: Öntsünk a desztillációs lombikba a próbadarab tömegétõl függõen, grammonként 100 ml ciklohexanont, helyezzük be az extraháló edényt, melyben elõzõleg elhelyeztük a próbadarabot tartalmazó üveg szûrõtégelyt és – enyhén megdöntve – az elválasztó lemezt. Helyezzük be a visszafolyós hûtõt. A lombik tartalmát forraljuk fel, és extraháljunk 60 percig, legalább 12 ciklus/óra sebességgel. Az extrahálás és a hûtés után távolítsuk el az extraháló edényt, vegyük ki az üveg szûrõtégelyt, és távolítsuk el a porózus elválasztó lemezt. Mossuk át az üveg szûrõtégely tartalmát háromszor vagy négyszer kb. 60 °C-ra felmelegített, 50%-os etilalkohollal, majd ezt követõen 1 liter 60 °C-os vízzel. Ne alkalmazzunk leszívást a mosási mûvelet közben. Hagyjuk a folyadékot magától lefolyni, ezután alkalmazzuk a leszívást. Végül szárítsuk meg, hûtsük le, majd mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes